Nafarroako Parlamentuko Mahaiak, 2020ko ekainaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Javier Esparza Abaurrea jaunak aurkeztutako galdera, Espainiako Gobernuko lehendakariak Nafarroan ordezkaritzarik ez duten alderdi politikoekin sinatutako alde biko akordioei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko ekainaren 8an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen José Javier Esparza Abaurrea jaunak, Legebiltzarreko Erregelamenduko 190., 191. eta 192. artikuluetan ezarritakoaren babesean, honako galdera hau aurkezten du, Nafarroako Gobernuko lehendakariak hurrengo Osoko Bilkuran ahoz erantzun dezan:

Kexarik helarazi al duzu edo helaraziko al duzu Espainiako Gobernuko lehendakariak Nafarroan ordezkaritzarik ez duten alderdi politikoekin foru erkidegoari ez beste inori eragiten dioten gaiez sinatutako alde biko akordioak direla-eta?

Iruñean, 2020ko ekainaren 4an

Foru parlamentaria: José Javier Esparza Abaurrea